William Baldwin

William Baldwin (født 21. februar 1963 i Massapequa i New York i USA) er en amerikansk skuespiller som er mest kjent for sine hovedroller i filmer som  Flatliners fra 1990 og Backdraft fra 1991. 

Baldwin er broren til skuespillerne Alec, Daniel og Stephen. Baldwin ble oppdratt i en katolsk familie av både irsk, engelsk og fransk avstamming. Han ble utdannet ved Berner High School og Binghamton University og han har en grad i statsvitenskap og er kjent for sin støtte og sine bidrag til Binghamton's brytelag. 

Før han startet opp sin karriere som skuespiller jobbet han som modell. Baldwin hadde hovedrollen sammen med Cindy Crawford i filmen Fair Game som ble publisert i 1995. Han har vært med i over 40 filmer, men han har ikke hatt mange ledende roller i disse filmene. Han ble godt mottatt med sin birolle i 2005-filmen The Squid and the Whale. I det siste har han spilt sammen med stjerner som Donald Sutherland i TV-serien Dirty Sexy Money som i USA går på kanalen ABC. I denne serien spiller han Donald Sutherlands eldste sønn Patrick Darling IV.

Referanser

Eksterne lenker 
 
 

Personer fra Massapequa
Personer fra USA av irsk opphav
Skuespillere fra USA